U Slavonskom Brodu, ,

Obavijest o privatnosti za radnike škole

Mi smo Vaš poslodavac, Osnovna škola „Vladimir Nazor“ Slavonski Brod, F. Marinića 9, 35000 Slavonski Brod (dalje u tekstu: Škola). Možete nas kontaktirati na spomenutu adresu, na e-mail: os-vnazor-sb@-vnazor-sb.skole.hr ili telefonom na broj +385 35 266 469 (radnim danom od 07-15 sati).

**Opće informacije**

Ovom obavijesti dajemo Vam informacije o obradi Vaših osobnih podataka za vrijeme trajanja Vašeg radnog odnosa u Školi, a u nekim slučajevima i nakon prestanaka radnog odnosa. Prilikom prikupljanja tih podataka funkcioniramo kao voditelj obrade podataka, a prema Općoj uredbi o zaštiti podataka dužni smo pružiti Vam informacije o tome zašto i kako koristimo Vaše podatke te o pravima koja imate glede Vaših podataka.

Koje osobne podatke prikupljamo?

Prikupljamo Vaše:

* identifikacijske podatke (ime i prezime, OIB, datum rođenja, spol, državljanstvo, prebivalište, boravište);
* podatke o radnom odnosu (primjerice datum početka rada, mjesto rada, datum prestanka radnog odnosa, razlog prestanka radnog odnosa, podatke o radnom vremenu, korištenju godišnjeg odmora, dopusta i bolovanja te druge podatke koje moramo voditi s osnove zakona);
* podatke za kontakt (broj telefona, e-mail);
* financijske podatke (podaci o broju računa i banci gdje je račun otvoren, podaci o plaći i naknadama);
* podatke o obrazovanju;
* podatke o radnom stažu;
* podatke o uvjetima rada (primjerice podaci iz ugovora o radu ili pravilnika o radu).

**Zašto prikupljamo navedene podatke?**

Za potrebe zapošljavanja, izvršavanja ugovora o radu, uključujući i ispunjenje zakonskih obaveza, za potrebe upravljanja radom i njegova planiranja, organizacije, jednakosti i različitosti na radnom mjestu, zdravlja i sigurnosti na radu, zaštite imovine i za potrebe ostvarivanja i uživanja prava iz ugovora o radnog odnosa te za potrebe prestanka radnog odnosa.

Dakle, Vaše podatke prikupljamo isključivo zato što smo obvezni temeljem zakona, odnosno, jer bez njih ne bi bilo moguće realizirati naša međusobna prava i obveze iz radnog odnosa.

**Što radimo s prikupljenim podacima?**

Vaši se podaci pohranjuju u našoj bazi podataka i koristimo ih za svrhe navedene u prethodnoj točki ove Obavijesti. Iz istih razloga Vaše podatke činimo dostupnim nekim našim poslovnim partnerima i to primjerice:

* za potrebe isplate plaća dijelimo Vaše podatke s društvom **Financijska agencija-FINA.hr** koje nam pruža knjigovodstvene usluge;
* za potrebe vođenja zakonom propisanih evidencija o radnicima i radnim odnosima Vaši podaci su dostupni društvu **Optimus Lab d.o.o i ProSoft d.o.o** koje nam pruža usluge održavanja poslovnog software-a u kojem se podaci vode;
* za potrebe ispunjavanje zakonske obveze glede edukacija o zaštiti na radu Vaše identifikacijske podatke (ime i prezime) dostavljamo društvu **ZAVOD ZA UNAPREĐIVANJE SIGURNOSTI d.o.o;**
* za potrebe organizacije rada i održavanja informatičkog sustava Vaši podaci mogu biti dostupni tvrtkama **Optimus Lab d.o.o i ProSoft d.o.o.**

Također, Vaši podaci se dostavljaju tijelima javne vlasti i javnim tijelima koja imaju ovlast obrađivati ih u izvršavanju njihovih zadaća, u skladu sa zakonskim propisima (npr. HZMO, HZZO, Porezna uprava itd.)

Vaši podaci ne dijele se s trećim stranama niti se šalju izvan EU. Nećemo upotrebljavati te informacije da bismo donijeli automatske odluke koje bi mogle utjecati na Vas.

**Koliko dugo čuvamo prikupljene podatke?**

Vaši podaci se čuvaju u zakonski propisanim rokovima. Nakon proteka roka na koji smo ih obvezni čuvati, Vaše osobne podatke ćemo izbrisati iz naše evidencije te ćemo od svojih poslovnih partnera kojima su podaci bili dostupni zatražiti da učine isto.

Morate znati da je zakonom propisano da neke od Vaših osobnih podataka moramo čuvati trajno.

**Vaša prava glede Vaših podataka:**

Sukladno Općoj uredbi o zaštiti podataka možete:

* pitati nas koje Vaše podatke obrađujemo;
* tražiti da ih ispravimo ako su netočni ili da Vam dostavimo kopiju tih podataka;
* tražiti da ih izbrišemo ili zastanemo obrađivati (što ćemo i učiniti ako nas zakon ili neki drugi propis ne obvezuje da postupimo drugačije);
* zatražiti da Vaše podatke prenesemo drugom voditelju obrade ako je isto primjenjivo;
* prigovoriti načinu na koji obrađujemo Vaše osobne podatke ako smatrate da to ne radimo na prikladan način.

Škola Vašu privatnost shvaća ozbiljno i svaki zaprimljeni zahtjev će biti pažljivo razmotren te će Vam na isti biti odgovoreno.

**Vaše pravo na prigovor:**

Ako imate prigovor glede načina na koji koristimo Vaše podatke, predlažemo da prvo kontaktirate nas kako bismo otklonili problem, ali također možete kontaktirati Agenciju za zaštitu osobnih podataka putem internetske stranice agencije [www.azop.hr](http://www.azop.hr) ili pisanim putem na adresu:

Agencija za zaštitu osobnih podataka

Martićeva ulica 14

HR - 10000 ZAGREB

**Informiranost:**

Potpisom ove Obavijesti potvrđujete da ste istu zaprimili i pročitali, da Vas je Škola obavijestila o Vašim pravima glede obrade Vaših osobnih podataka te da su Vam dostavljene sve potrebne informacije propisane Općom uredbom o zaštiti podataka.

(ime i prezime)

**Privola na obradu fotografija, audio i video zapisa**

Potpisom ove Privole dajete izričitu i informiranu privolu Školi da za potrebe praćenja programa Škole, promocije Škole, prezentiranja aktivnosti roditeljima i prezentiranja nastavnicima u svrhu usavršavanja

|  |  |
| --- | --- |
| * snima, prikuplja i obrađuje Vaše fotografije, audio i video zapise nastale tijekom odvijanja odgojno-obrazovnog programa i aktivnosti škole;
 | Da Ne[ ]  [ ]   |
| * koristi i objavljuje fotografije i zapise na svojim internetskim stranicama za potrebe obilježavanja događaja u organizaciji škole.
 | Da Ne[ ]  [ ]   |

Ova privola se daje na razdoblje od jedne (1) godine.

(ime i prezime)